Miloslaus Šváček

Miloslaus vulgo Miloslav  Šváček (natus anno 1941) est esperantista Bohemicus et regens sectionis catholicae Bohemicorum Esperantistarum (ĈEA). Filius agricolae, qui invitus campos suos tradere debuit, et ex familia catholica oriundus prohibitus est a studiis. Scholis vespertinis tamen cursos ad architecturam spectantes facere licuit, propterea quod Miloslai Šváček sapientia et diligentia notae factae erant. Linguam Esperanticam libro quodam se docuit, quem forte domi suae in conclavi sub tegmento invenerat. Iste vir tempore communismi in Tzechoslovacia saevientis, propterea quod conventus catholicos castrenses in tentoriis ad bohemicum vicum Herbortice (in pago Ústí nad Orlicí) praeparaverat, persecutionem est passus.

Prior praesesElenchus praesidum omnium; annis inter 2003 et 2012 eo munere fungebatur Catholicorum Esperantistarum IKUE (=Internacia Katolika Unuiĝo Katolika) est etiam moderator periodici catholici cuiusdam editi in Bohemia, cuius titulus "Dio benu" (i.e. "Deus benedicat"). Interdum conventus varios esperantistarum seu catholicos seu oecumenicos organizabat: e.g. anno 2006 amplum catholicum concilium esperantistarum ad Velehrad, illustrem locum peregrinationis. Anno 2010 praefuit congressui iubilato Lutetiae Parisiorum apud basilicam Sacratissimi Cordis DNIC in Monte Martyrum celebrando.esperantistae Bohemici se in congressum Parisiensem comparantes

Anno 2008 accepit praemium nomine Comenii nuncupatum e manibus magistratuum urbis Přerov ob pervulgationem commendativam et linguae internationalis et oppidi. 

Honores
Anno 2009 episcopi Bohemorum eum clipeo ornaverunt pro indefesso labore in catholicis rebus.documentum
 Nexus externi 
Šváček tamquam reus in dica politica - apud memoryofnations.eu (cum vita, colloquiis percontativis et photographematibus)
 Societas esperantica ad Přerov: 

 Notae 

Categoria:Scriptores Cechiae
Categoria:Esperantistae
Categoria:Nati 1941
Categoria:Homines vivi
categoria:Praesides IKUE
categoria:Persecutio religiosa
categoria:Ingeniarii